ट्राले की चपेट में आने से मौत, 15 को थी शादी
अंबाला-चंडीगढ हाईवे पर जवारहपुर मोड़ पर मंगलवार रात एक ट्राले तले कुचले जाने से देवीनगर के 22 वर्षीय सतीश कुमार की मौत हो गई। वह दो बहनों का इकलौता भाई था, जिसकी 15 मार्च को शादी थी। हादसे के बाद ट्राला चालक फरार हो गया। वह एक फैक्ट्री में हेल्पर था।
आईओ केवल सिंह ने बताया कि ड्यूटी खत्म कर सतीश जवाहरपुर मोड़ पर बाइक लेकर कुछ सामान लेने गया था। बाइक खड़ी कर जब वह सामान लेने जाने लगा तो उसी समय हाईवे से जवाहरपुर की ओर मुड़ रहे एक लोडेड ट्राले के पिछले हिस्से की चपेट में गया। वह सड़क पर गिरा और ट्राले के पिछले टायरों के दो जोड़े उसकी कमर से गुजर गए। जख्मी सतीश को काफी देर तक एंबुलेंस मिलने पर एक प्राइवेट कार में डेराबस्सी सिविल अस्पताल पहुंचाया गया। वहां डॉक्टर अंशुल ने स्ट्रेचर पर ही उसे फर्स्ट एड देने का प्रयास किया, परंतु इस बीच सतीश दम तोड़ गया। सतीश के पिता भज्जू ने बताया के सतीश की 15 मार्च को डेराबस्सी में शादी तय थी। पुलिस ने फरार ट्राला चालक पर केस दर्ज कर शव पोस्टमार्टम के बाद घरवालों को सौंप दिया।
hin_Deva hin_Deva hin_Deva